text: Lego: Vi fyrer for at skabe mere vækst - også i Billund!
  29 oktober 2015 kl. 20.32
  Fyringerne handler om at skabe de rigtige rammer for vækst - ikke om at spare penge, siger Lego.
  Lego vil samle alle koncernens HR- og finansservice-aktiviteter i tre kontorer placeret i Kladno i Tjekkiet, Monterrey i Mexico og Singapore. Det betyder, at 90 medarbejdere i Billund mister deres job, meddelte Lego torsdag aften.
  De 90 arbejdspladser skal placeres i de tre kontorer med ikrafttræden fra begyndelsen af 2017.
  Legos kommunikationsdirektør, Charlotte Simonsen, siger  til TV SYD, at Lego er blevet så stor, at det ikke længere er hensigtsmæssigt med HR- og finansservice-ansatte spredt over 20 steder i hele verden. Lego vil derfor samle kompetencerne.
  Ialt er 190 LEGO medarbejdere verden over blevet informeret om, at deres nuværende job flyttes til andre lokaliteter over de kommende to år.
  Fyringerne handler om at skabe de rigtige rammer for vækst - ikke om at spare penge, siger Legos kommunikationsdirektør, Charlotte Simonsen:
  
  